VARAAIT
Ööpäevad lugesime täpselt ära
Kui kaua veel võime naerda lugude üle, mida kuulsime?
Möödusid päevad, mida lugesime Tundes, kuidas igatsus sees kasvab
Ega sa ära jookse Enne kui jõuan sulle laulda?
Jõuan sulle õrnalt laulda
Oh, et ometi Oh, et sinu tee ei viiks liiga kaugele
Valguse poole Valguse poole võiksid vaadata
Ja et valgus su silmadest ei kustuks
Need sõnad siin Said me hinge tervendada
Vaatasime silma ja mõistsime
Kui võime elada ausalt ja vahetult Elu ei saa siis elamata jääda
Oh, et sa ei jääks kuulama kiusajate häält
Öösel nutma asjatult
Oh, et ometi Oh, et sinu tee ei viiks liiga kaugele
Valguse poole Valguse poole võiksid vaadata
Ja et valgus su silmadest ei kustuks
Ilus mull Kui see ka õhku haihtub
Aga see kuningriik ei ole unenägu Selle võtame endaga kaasa
Armastus, mis meid peidab Tema sülle end heidad
Viis me patud kaugemale kui ida on läänest
Enam pole kaua jäänud Me teed kohtuvad valguse käes
Oh, et ometi Oh, et sinu tee ei viiks liiga kaugele
Valguse poole Valguse poole võiksid vaadata
Ja et valgus su silmadest ei kustuks
Oh, et ometi Oh, et sinu tee ei viiks liiga kaugele
Valguse poole Valguse poole võiksid vaadata
Ja et valgus su silmadest ei kustuks
VARAAIT
Tere tulemast "Varaaita"!
Jätkame täna teemal "Lõpuni välja".
Selle osa nimi on "Kas staar või teenija?".
Külalisena on Mikko, kelle lugu just kuulsime.
Mikko, oled muusikaõpetaja ja ka piibliõpetaja
Soome Piibliõppekeskuse muusika kallaku õpilastele.
Mis on su suurim väljakutse, olles õpetaja nendele noortele?
Kõige suurem väljakutse on ehk hoida kogu asja koos.
Vastutan selle eest.
Mulle väga meeldib mu töö.
Saame koos uurida Piiblit ja nautida muusikat.
Kas õpetad tulevasi muusikuid?
Jah, õpetan küll ja see on väga meeldiv.
Me ei ütleks, et see on kõige suurem väljakutse,
aga see on üks tähendusrikas osa. Räägime kristlastest muusikutest.
Seepärast tahangi rääkida, mis erinevus on staaril ja sulasel.
Tahan öelda midagi, mis meil soomlastel on raske vastu võtta.
Olen sind tundnud paarkümmend aastat.
Olen jälginud su elu aastaid ja imetlen sinus üht omadust -
see on alandlikkus.
Sa kunagi too iseennast esile.
Aga kui sult' midagi palutakse, tuled ja teed rõõmsalt ära.
Kas see käib su loomuse juurde, kas keegi on seda sulle õpetanud
või kas püüdled teadlikult selle hoiaku poole?
Ma arvan, et need kõik kokku. Ma olen väga häbelik inimene.
Ma ei taha esimesena sõna võtta ja välja paista.
See on üks mu iseloomujoontest.
Ma muidugi päris nii ei tunne nagu mind kirjeldasid,
aga julgustav oli seda kuulda siiski.
Su vastus "tore, et lõpuks märkasid," oleks tähendanud, et mul pole õigus.
Muidugi pean selle asjaga võitlema.
Milline on see õige hoiak lavale tõustes?
Uhkus, terve enesehinnang...
Nendega peab pidevalt tegelema.
Pean jätkuvalt õppima.
Mul pole ka piisavalt aega, et oma bändi väga reklaamida.
"Kutsuge meid ometi esinema!"
Vahel ma ikka määrin natuke pähe, öeldes: "Oleks tore mängima tulla."
Aga ega see vale ei ole.
Aga ma olen Piibli põhjal õppinud sedagi,
et Jeesus oli staar. Ta oli esiplaanil.
Tema järgi me õpime elama.
Me kunagi ei saa olema kõike seda, mida Jeesus juba meie eest oli.
Aga Jeesus oli staar.
Ta oli esiplaanil. Samas Ta ütles, et Inimese Poeg tuli teenima teisi
ja andma oma elu paljude eest.
Seega Ta julgustab meid: "Kes tahab olla suurim, olgu teiste teenija."
See on loogiline. Esiplaanil olek on kõige suurem teenistus.
Sellega kaasneb suur vastutus. Mida edasi anda, mida öelda?
See ongi üks teenimine.
Kuigi tänapäeva staarid esindavad kõike muud, aga mitte teenimist.
Kirjas korintlastele ütleb Paulus, et me ei elaks enam enestele,
vaid Temale, kes on meie eest surnud.
Et me teeniksime Teda ja teisi inimesi.
Sa tegutsed muusikaalal. See on valdkond, mis on täis staare.
Inimesi surutakse teatud staari vormidesse.
Kui palju leidub kõike seda kristliku muusika maailmas?
Me elame soome kultuuri keskel.
Kristliku muusika ja gospeli kultuur
tuleneb ümbritsevast ilmalikust pop-kultuurist.
Kristlastena meie väljakutse on mitte kõike alla neelata.
Isegi kui muusika on hea, beat ja groove on super,
laul ja kõik muu on väga hea.
Kõige selle juures on aga ka palju halba.
Rääkisid vormi surumisest.
See pole Jumala tahe meie suhtes.
Ta ei taha meid vormi suruda.
Ta on meid loonud ja teab, milline me loomus on.
See staaride imetlemine ja kõrgeks tõstmine...
Kui noorte suurim unistus on jõuda staari-seisuseni,
siis on midagi valesti.
Asi ei ole tasakaalus. On olemas ka teisi ülesandeid.
Muusika valdkonnas olen tihti märganud sellist küünarnuki-taktikat.
Ükskõik, mis hinna eest, tahan ise jõuda mäetippu!
Kõik kaklevad selle sama raha nimel.
Jah, täpselt nii.
Aga kristlastena - nagu me õpilastelegi räägime -,
teise kiitmine ei võta mul tükki küljest ära.
Võime usaldada Jumalat ka andidega, mis Ta meile on andnud
ja teada, et Ta kannab hoolt meie eest.
Tal on igaühe elu jaoks hea plaan.
See annab meile õige perspektiivi.
Kõigi ülesandeks ei ole olla staar. On palju kõike muudki.
See, kes on sunnitud olema staar, olema esiplaanil,
tal on ka vastutusrikas positsioon.
Pop-kultuuri näiteid ei saa muidugi otse kristlikku maailma üle tuua.
Aga kristliku muusika maailmas leidub ka vahel
selliste rokipeerude tunnuseid.
Rock-kultuuri põhimõte ongi ju mitte teistest hoolida.
Ma ei mõtle oma vastutusele. Olen staar, mul on kõik õigused.
Olen staar ja teised kummardagu mind.
Mind on aastaid häirinud üks asi.
Olen aastaid jälginud nii väljast kui ka seest gospel-kultuuri.
Paljud alustavad gospeliga, et jõuda maailmamuusika sisse.
Kuigi see peaks olema vastupidi.
Kui ma leian Kristuse, püüan Teda teenida,
ükskõik, kas ma teen siis kristlikku või ilmalikku muusikat.
Võin mõlemat teha Jumalale.
Jah, väga tähtis on see, et me õpime Jumalat tundma.
Õpime usaldama, et Tema on hea ja hoolitseb meie eest.
Ta juhib meid elus õigesse kohta.
Me võime seda palvetada.
Noor kristlane, kellel on tahtmine mängida ja lugusid kirjutada,
võib palvetada: "Jumal, aitäh nende andide eest.
Aga kuidas ma saan neid targalt kasutada? Palun aita ja juhi mind."
Jumal kindlasti tahab juhtida.
Milline on Piibli seisukoht muusikaäri suhtes,
gospeli või muu muusikavaldkonna suhtes?
Millist eeskuju näitab Piibel?
See on ikka teenimine.
"Inimese Poeg ei ole tulnud, et lasta ennast teenida,
vaid et ise teenida."
Meil kõigil on sellest midagi õppida.
Olen rõõmus, et gospel-kultuuris vahel ikka räägitakse sellest.
Mida tähendab olla esiplaanil?
Milline on kristlasest gospel-muusiku roll?
Mõtteainet on palju.
See pole asi, mida on võimalik ühe hetkega ära õppida.
Nüüd olen teenija!
Jumal õpetab meid oma Sõna kaudu.
Minuga on tihti nii. Olen kuskil esinemas,
inimesed plaksutavad ja naeratavad.
Nii hea esinemine oli!
Tunnen rõõmu ja kõik on hästi.
Aga kui hakkan mõtlema, et olen vist inimesena parem kui teised,
siis see läheb juba uhkuse alla.
Tänu oma omadustele sean end teistest kõrgemale.
Samal ajal surudes teisi maha. See pole Piibli eeskuju.
Aga see on väga kindlalt sees meie patuses loomuses.
Mis aga on õige lahendus, kui seda viga märkad?
Tänu Jumalale, et Ta oskab koolitada muusikuid ja teisi Tema töötegijaid.
Ta oskab tuua maa peale tagasi.
Issand vormib oma käega.
Õige lahendus on Jeesusele üles tunnistada.
"Läksin uhkeks ja ma ei mõelnud õigesti.
Andesta mulle, Jeesus."
Ta annab hea meelega meile meie patud andeks.
Mulle meeldib see "hea meelega".
Ma pole kohanud ühtegi esinejat, kellele ei meeldiks esineda.
Jutlustajatega on sama lugu.
Pean tunnistama, et mullegi meeldib esineda.
Kust maalt saab alguse nartsissism, millega esinejaid tihti seostatakse?
Kust läheb piir nartsissismi ja Jumala antud andide nautimise vahel?
Usun, et mõlemad on mängus.
Ütlesin juba, et me jääme patusteks kui väga ka ei püüaks sest' loobuda.
Kuid meie patud andestatakse. Peame sellega silmitsi seisma.
Teine pool on see, et Jumal on meid loonud
ja me võime tunda rõõmu andidest, mis Ta on meile kinkinud.
On väga tähtis nendest rõõmu tunda ja olla Talle tänulikud selle eest,
millisteks Ta on meid loonud.
Ta on andnud palju häid ande.
On õige neid nautida.
Sellel asjal on kaks poolt, nagu kõigel muul meie eludes.
Lihalik loomus järgib meid kõikjal, kuhu läheme.
On hea, et meil on Jeesus, kes kasutab meid sellistena, nagu oleme.
Kas võin veel öelda midagi selle narsissismi kohta?
See on tegelikult isiksuse häire.
On inimesi, kellel on see häire.
Kuigi seda mõistet kasutatakse tänapäeval liiga palju ja ilmaasjata.
Seda on võimalik kasutada ka võimuvahendina.
Seda võib ka juhtuda.
Sõna kasutusega tuleb olla ettevaatlik.
Inimesel võivad olla vastava häire tunnused, kuigi ta pole nartsissist.
Kuid sa ütled, et see pole vale, kui inimene teenib, olles esiplaanil.
Esinemine ise ei tohi olla eesmärgiks, vaid peab olema mingi sõnum.
Peab olema põhjus, miks ma olen esiplaanil.
Jah, nii see on.
See on jama, kui oled ees ja sul pole midagi öelda.
Ühes Mikko Alatalo lastelaulus mõtleb poiss, kelleks suurena saada?
Ta laulab: "Minust saab pop-staar.
End kutsuda ei saa andekaks, aga lava peal olla väga tahaks.
Seepärast ameti valisin hea, selles kunagi kahtlema ei pea!
Minust saab pop-staar!"
Muidugi ei ole eesmärgiks laval olla, vaid teenida.
Aga samas üks teenistus on rohkem nähtaval kui teine.
Samas ei tähenda see, et üks on väärtuslikum kui teine.
Meil on kerge asjad segamini ajada ja arvata,
et kui keegi on nähtaval, siis tema tööd väärtustatakse.
See on tähtis. Minu ülesanne on tihti olla esiplaanil.
Ma õpetan ja õpilased üldjuhul ka kuulavad mind.
Kui käin leeris esinemas, siis tihti kuulatakse, mida onud ees laulavad.
Nii see on. Tore on noortele mängida.
Aga mul oli mingi hea mõte. Mis see oligi?
Mis sa küsisid?
Üks töö on väljapaistvam kui teine.
Me inimestena mõõdame asju oma mõõdupuude järgi.
Väärtustame neid, kes on ees ja laval.
Aga Jumal ei pruugi neid samu mõõte kasutada.
Tema mõõt on ehk teistsugune ja Ta näeb veidi suuremat pilti.
Tal on parem vaatenurk asjale.
Kui Tema on see, kes hoolitseb koguduse eest
ja jagab erinevaid ülesandeid inimestele,
siis kes oleme meie ütlema, et üks töö on olulisem kui teine?
Paulus kasutas üht võrdpilti Kristuse ihust.
Kristuse Kogudus on kui inimkeha paljude kehaosadega.
Seda on tähtis meeles pidada.
Meil on erinevad annid.
Kas võin rõõmustada ja olla tänulik, et mul on laulmise and?
Hoolimata sellest, et keegi on mu peale kade,
võib-olla isegi kibestunud, et ma suudan viisi pidada.
Milline on sel puhul armastusest lähtuv suhtumine?
See, et inimesel pole teatud andi, ei muuda teda vähem väärtuslikuks.
Kindlasti mitte.
Kas mõtlesid seda inimest, kelle peale keegi on kade,
või seda, kes ise on kade, et ta pole kellegi teise moodi?
Mõlema seisukohalt.
Vaatleme kõigepealt seda inimest, kes on kade.
Ta peaks õppima usaldama, et hea Jumal hoolib ka tema elust.
Jumal ei pea teda seepärast vähem väärtuslikuks.
Jumala plaanid ja mõtted on head.
Seda on tähtis õppida.
Muidugi on ka sügavamad enesehinnanguga seotud küsimused.
Mõni jälestab isennast, teine aga on enda üle uhke.
Milline on siis see terve enesehinnang?
Arvan, et Jumal tahab meid ka selles õpetada, Piibli valgel.
Tean, et meil on võimalik kasvada õiges suunas.
Võime end rajada Piibli Sõnale. Jumal on mind loonud.
Ta lõi mind selliseks.
Kui ma leian oma tugevused, siis mu identiteet vabaneb.
Jah.
Kui meie identiteet tugineb teistega võrdlemisele...
"Ma ei ole selline, nagu tema." See on muusikute puhul tavaline.
Ma püüan teha häid laule, aga miks ma meeldin Facebookis vaid 751-le?
Mõnel teisel bändil on 5000 fänni!
On lihtne hakata võrdlema.
Aga Jumal näeb ja on ise andnud meile need annid.
Ehk on oluline, et kasvõi üks inimene saab mu muusikast midagi.
See on teenija hoiak.
Mulle on antud see and ja igal juhul mu laul puudutab ühte inimest.
See on oluline.
Viimane küsimus. Kui mõni noor unistab muusiku karjäärist,
siis millist nõu sa talle annaksid ?
Kui unistad saada muusikuks, siis liigu selle unistuse suunas.
Harjuta ja arenda oma andi.
Palu Jumalalt juhtimist liikuda õiges suunas.
Harjuta, harjuta, harjuta.
Jah ja palveta. Palveta ja kasuta oma andi.
Olen ise laulukirjutaja ja kuulan teiste soome gospelmuusikute laule.
Tihti mõtlen, et on palju häid laule.
Aga mõndasid lugusid kuulates, tahaks öelda: "Pane emakeele tunnis tähele!"
Õpime kirjutama häid laulusõnu.
Mõtleme, kuidas laule tehakse.
On olemas palju häid õpikuid, mida võivad kristlasedki kasutada.
Jumal võib muidugi vahel kinkida pillimängu- või lauluoskuse,
aga tihti on selleks ikkagi vaja palju harjutamist.
Nii saame õigesti kasutada Jumala häid ande.
Aitäh, Mikko! - Aitäh, Jarmo!
Aitäh sulle, et olid meiega kaasas.
Kui soovite toetada Eesti TV7 tööd ja tegevust,
võite külastada meie kodulehte www.tv7.ee
või helistada Eesti TV7 annetustelefonil, kuhu helistades annetate 7 eurot.
Helistage julgesti 900 1777 Täname!
Jumal õnnistagu sind vähemalt kuni järgmise kohtumiseni!
Nägemiseni!
Tõlge: Sanna Pitko